
N A R V A    L I N N A V A L I T S U S

KORRALDUS

Narva								……….……2023  nr ……………


Ametliku kohanime määramine
(Joala park)

1. Asjaolud ja menetluse käik
[bookmark: _GoBack]Endise Vassili Gerassimovi nimelisest kultuurimaja hoonest (Joala tn 8) lõuna- ja põhja pool asub park (asendiplaan lisatud). Pargi lõunaosa sisaldab munitsipaalmaaüksust Joala tn 8c (51105:004:0183), põhjaosa munitsipaalmaaüksusi Joala tn 4a (51105:004:0191), Joala tn 8a (51101:001:0566),  Joala tn 6a (51105:004:0182) ning ka osa eraomandis olevast maaüksusest Joala tn 8 (51105:004:0180).

Narva Linnavalitsuse nimekomisjon otsustas teha 23.09.2022. a toimunud koosolekul linnavalitsusele ettepaneku määrata pargile ametlik kohanimi „Joala park“ (protokoll nr 4, dokumendiregistris nr 1-12/9616). 

Et osa pargi maa-alast jääb eraomandis olevale maaüksusele Joala tn 8, siis saadeti maaüksuse omanikule arvamuse saamiseks 01.06.2023 e-kirjaga teavitus kohanime määramise kohta.
19.06.2023 on saadud kohanime „Joala park“ määramiseks nõusolek.

Korralduse eelnõu on kooskõlastatud Kohanimeregistri vastutava töötlejaga (Maa-ameti aadressiandmete osakond).

Korralduse eelnõu avalikustati Narva linna veebelehel www.narva.ee 17.10.2023. a ja Arhitektuuri- ja Linnaplaneerimise Ameti kodulehel www.narvaplan.ee 18.10.2023. a. Avalikustamise ajal eelnõu kohta vastuväiteid ega ettepanekuid ei esitatud.

2. Õiguslikud alused
2.1	Kohanimeseaduse § 5 lõige 1 punkt 3 sätestab, et kohanimemääraja on kohaliku omavalitsuse üksus;
2.2	Kohanimeseaduse § 6 lõikes l on sätestatud, et kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel;
2.3	Narva Linnavolikogu 06.05.2010. a määruse nr 20 „Kohanime määramise kord“ § 3 lõike 2 kohaselt korraldab kohanime määramise ettevalmistamist Narva Linnavalitsuse Arhitektuuri- ja Linnaplaneerimise Amet. 

3. Otsus
Määrata asendiplaanil (lisa) näidatud pargile kohanimi Joala park, mille asukoht on Joala tn 4a (51105:004:0191), Joala tn 8a (51101:001:0566), Joala tn 8c (51105:004:0183), Joala tn 6a (51105:004:0182) ja osaliselt Joala tn 8 (51105:004:0180) maaüksustel.

4. Rakendussätted
4.1	Korraldus jõustub teatavakstegemisest;
4.2	Narva Linnavalitsuse Arhitektuuri- ja Linnaplaneerimise Ametil teha korraldus teatavaks Kohanimenõukogule ja Joala tn 8 maaüksuse omanikule;
4.3	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.



Jaan Toots 					Üllar Kaljuste
Linnapea						Linnasekretär

